wickkiey/tamil-wikipedia-chunked huggingface dataset:
# பச்சை தலை மாங்குயில்

## வகைப்பாட்டியல்

### துணைச்சிற்றினம்

மூன்று துணையினங்கள் இந்தச் சிற்றினத்தின் கீழ் அங்கீகரிக்கப்பட்டுள்ளன: அவை  
- *ஓ. கு. அமானி* - <small>பென்சன், 1946</small> : தென்கிழக்கு கென்யா மற்றும் கிழக்கு தான்சானியா
- *ஓ. கு. குளோரோசெபாலஸ்* - <small>செல்லி, 1896</small> : மலாவி மற்றும் மத்திய மொசாம்பிக்
- *ஓ. கு. சுபெகுலிஃபர்* - <small>குளேன்சி, 1969</small> : தெற்கு மொசாம்பிக்கு
# பச்சை தலை மாங்குயில்

## வாழிடம்

இதன் இயற்கையான வாழிடமாக மிதவெப்பமண்டலம் அல்லது வெப்பமண்டல, வறண்ட தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும் .
# பச்சை தலை மாங்குயில்

## நடத்தை

இவை பழங்கள், விதை, தேன் மற்றும் பூச்சிகள் அல்லது பூச்சியின் இளம் உயிரிகளை உண்கின்றன.
# கிருஷ்ணராஜநகரா

**கிருஷ்ணராஜநகரம்** (**Krishnarajanagara**) இந்தியாவின் கர்நாடகா மாநிலத்தில் மைசூர் மாவட்டத்தின் கிருஷ்ணராஜநகர தாலுக்காவின் நிர்வாகத் தலைமையிட நகரமும், நகராட்சியும் ஆகும். நீர் ஆதாரம் மிக்க கிருஷ்ணராஜநகரம் நெல் வயல்களுக்கும், கரும்புத் தோட்டங்களுக்கும் புகழ்பெற்றது. கிருஷ்ணராஜநகரம், மைசூர் நகரத்திலிருந்து 40 கிலோ மீட்டர் தொலைவில் உள்ளது. கிருட்டிணராச சாகர் அணை கட்டப்பட்டதால் கிருஷ்ணராஜநகர வட்டத்தின் பல பகுதிகள் அணை நீரில் மூழ்கின.
# கிருஷ்ணராஜநகரா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின் படி, 23 வார்டுகக்ளும், 8,643 குடியிருப்புகளும் கொண்ட கிருஷ்ணராஜநகரம் நகராட்சியின் மொத்த மக்கள் தொகை 35,805 ஆகும். மக்கள் தொகையில் ஆண்கள் 17,900 மற்றும் பெண்கள் 17,905 ஆக உள்ளனர். பாலின விகிதம் 1000 ஆண்களுக்கு பெண்கள் 1000 வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 3542 ஆகும். சராசரி எழுத்தறிவு 86.74% ஆகும். பட்டியல் மற்றும் பழங்குடிகள் முறையே மற்றும் ஆகவுள்ளனர். இதன் மக்கள் தொகையில் இந்துக்கள் 82.65%, இசுலாமியர்கள் 16.44% மற்றும் பிற சமயத்தினர் 0.91% ஆக உள்ளனர்.
# திருமாக்கூடல் நரசிபுரம்

**திருமாக்கூடல் நரசிபுரம்** (**Tirumakudalu Narasipura** or *Tirumakūḍalu Narasīpura*) (கன்னடம்): ತಿರುಮಕೂಡಲು ನರಸೀಪುರ) இந்தியாவின் கர்நாடகா மாநிலத்தின் கோயில் நகரம் எனப்பெயரெடுத்த இந்நகரத்தை **டி. நரசிபுரா** என்றும் அழைப்பர். இது மைசூர் மாவட்டத்தின் திருமாக்கூடல்நரசிபுரம் வருவாய் வட்டத்தின் நிர்வாகத் தலைமையிட நகரமும், பேரூராட்சியும் ஆகும். இந்நகரத்தில் காவேரி ஆறு, கபினி ஆறு மற்றும் சப்திகா ஏரியில் கலப்பதால் இந்நகரத்திற்கு திருமாக்கூடல்நரசிபுரம் எனப்பெயராயிற்று. இவ்வூரில் புராதன குஞ்ச நரசிம்மர் கோயில் அமைந்திருப்பதால் இவ்வூருக்கு நரசிபுரம் எனப்பெயராயிற்று.
# திருமாக்கூடல் நரசிபுரம்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின் படி, 11 வார்டுகள் திருமாக்கூடல் நரசிபுரம் பேரூராட்சியின் மொத்த மக்கள் தொகை 9,980 ஆகும். மக்கள் தொகையில் ஆண்கள் 4,998 மற்றும் பெண்கள் 4,982 ஆக உள்ளனர். பாலின விகிதம் 1000 ஆண்களுக்கு 997 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 985 (9.87 %) ஆகும். சராசரி எழுத்தறிவு 77.59 % ஆகும். இதன் மக்கள் தொகையில் இந்துக்கள் 91.65%, இசுலாமியர்கள் 6.77%, சமணர்கள் 1.30% மற்றும் பிற சமயத்தினர் 0.27% ஆக உள்ளனர்.
# திருமாக்கூடல் நரசிபுரம்

## அமைவிடம்

திருமாக்கூடல் நரசிபுரம் பேரூராட்சி மைசூருக்கு தென்கிழக்கே 29 கிலோ மீட்டர் தொலைவிலும், பெங்களூரிலிருந்து 130 கிலோ மீட்டர் தொலைவிலும் அமைந்துள்ளது. இதனருகே அமைந்த தொடருந்து நிலையம் நஞ்சன்கூட்டில் அமைந்துள்ளது.
# திருமாக்கூடல் நரசிபுரம்

## புகழ்பெற்றவர்கள்

- டி. சௌடய்யா - வயலின் மேதை
- வத்தல் நாகராஜ் -கர்நாடகா சட்டமன்ற உறுப்பினர்
- சித்தராமையா - கர்நாடகா முன்னாள் முதலமைச்சர்
- கனக மூர்த்தி - சிற்பி & நூலாசிரியர்
# திருமாக்கூடல் நரசிபுரம்

## இதனையும் காண்க

- குஞ்சா நரசிம்ம சுவாமி கோயில், திருமாக்கூடல் நரசிபுரம்
# சண்டி தேவி கோயில், அரித்துவார்

**சண்டி தேவி கோயில்** (*Chandi Devi Temple*) என்பது இந்தியாவின் உத்தராகண்டம் மாநிலத்திலுள்ள புனித நகரமான அரித்துவாரில் சண்டி தேவிக்காக அமைக்கப்பட்டுள்ள ஓர் இந்து ஆலயமாகும். இமயமலையின் தென்கோடி மலைத் தொடரான சிவாலிக் மலைகளின் கிழக்கு உச்சியில் நீல பர்வத்தின் மேல் இக்கோயில் அமைந்துள்ளது. சண்டி தேவி கோயில் 1929 இல் காஷ்மீர் மன்னராக இருந்த சுசத் சிங் என்பவரால் கட்டப்பட்டது. இருப்பினும், கோவிலில் உள்ள சண்டி தேவியின் முக்கிய மூர்த்தி 8 ஆம் நூற்றாண்டில் இந்து மதத்தின் மிகப் பெரிய துறவிகளில் ஒருவரான ஆதி சங்கரரால் நிறுவப்பட்டதாகக் கூறப்படுகிறது. நீல பர்வத தீர்த்தம் என்றும் அழைக்கப்படும் இந்த கோயில் அரித்துவாரில் அமைந்துள்ள பஞ்ச தீர்த்தங்களில் ஒன்றாகும்.  
சண்டி தேவி கோயில் சித்தர் பீடமாக பக்தர்களால் மிகவும் போற்றப்படுகிறது. இது விருப்பங்கள் நிறைவேறும் வழிபாட்டு தலமாகும். அரித்துவாரில் அமைந்துள்ள மூன்று பீடங்களில் இதுவும் ஒன்று. மானசா தேவி கோயிலும், மாயா தேவி கோயிலும் மற்ற இரண்டு இடங்களாகும் .
# சண்டி தேவி கோயில், அரித்துவார்

## சண்டி தேவி

சண்டி பகார், அரித்துவார். ஏப்ரல் 1814.]]
சாமுண்டி என்றும் அழைக்கப்படும் சண்டி தேவி கோயிலின் முதன்மை தெய்வம். சாமுண்டியின் தோற்றம் பற்றிய கதை பின்வருமாறு: நீண்ட காலத்திற்கு முன்பு, அசுரர்களான சும்பன் - நிசும்பன் ஆகிய் ஐருவரும் தேவலோகத்தின் தலைவனான இந்திரனின் இராச்சியத்தைக் கைப்பற்றி, சொர்க்கத்திலிருந்து தேவர்களைத் துரத்தி அடித்தனர். தேவர்களின் தீவிர பிரார்த்தனைக்குப் பிறகு, தீமைகளை அழிக்க வெளிப்பட்ட பார்வதியின் சக்திவாய்ந்த, திகிலூட்டும் வடிவப் பெண்ணான அவளது அழகைக் கண்டு வியந்த சும்பன் அவளை திருமணம் செய்து கொள்ள விரும்பினான். அந்தப் பெண் அரக்கனை திருமணம் செய்து கொள்ள மறுத்ததால், சும்பன் அவளைக் கொல்ல சந்தன்-முண்டன் என்ற ஒரு அரக்கர்களை அனுப்பினான். பார்வதியின் கோபத்தால் உருவான சாமுண்டி தேவியால் அவர்கள் கொல்லப்பட்டனர். பின்னர் சும்பனும் நிசும்பனும் கூட்டாக சாமுண்டியைக் கொல்ல முயன்றனர். ஆனால் அதற்குப் பதிலாக தேவியால் கொல்லப்பட்டனர். அதன்பிறகு, சாமுண்டி நீல பர்வதத்தின் உச்சியில் சிறிது நேரம் ஓய்வெடுத்ததாகக் கூறப்படுகிறது. பின்னர் புராணத்திற்கு சாட்சியாக ஒரு கோயில் கட்டப்பட்டது. மேலும், மலைத்தொடரில் அமைந்துள்ள இரண்டு சிகரங்கள் சும்பன்- நிசும்பன் என்றும் அழைக்கப்படுகின்றன.
# சண்டி தேவி கோயில், அரித்துவார்

## கோவில்

ஹரனின் படித்துறையிலிருந்து 4 கிலோமீட்டர் (2.5 மைல்) தொலைவில் கோயில் அமைந்துள்ளது. இக்கோயிலை அடைய ஒருவர் மலையேற்றப் பாதையில் செல்ல வேண்டும் அல்லது கயிறு வழி சேவையில் சவாரி செய்ய வேண்டும். "சண்டிதேவி தேவி உடன்கடோலா" என்று அழைக்கப்படும் கயிறு வழி சேவை யாத்ரீகர்களின் நலனுக்காக அறிமுகப்படுத்தப்பட்டது. மேலும் இது அருகில் உள்ள மான்சா தேவி ஆலயத்திற்கும் யாத்ரீகர்களுக்கு உதவுகிறது. இது யாத்ரீகர்களை நசிபாபாத் சாலையில் கௌரி சங்கர் கோயிலுக்கு அருகில் அமைந்துள்ள நிலையத்திலிருந்து நேரடியாக 2,900 மீட்டர் (9,500 அடி) உயரத்தில் அமைந்துள்ள சண்டி தேவி கோயிலுக்கு அழைத்துச் செல்கிறது. இந்தப் பாதையின் மொத்த நீளம் சுமார் 740 மீட்டரும் (2,430 அடி), 208 மீட்டர் (682 அடி) உயரமுமாகும். இது கங்கை ஆறு, அரித்துவாரின் சமவெளிகளின் காட்சிகளை வழங்குகிறது.  
கோவிலின் தலைமை பூசாரியாக இருக்கும் மகந்த் என்பவரால் இந்த கோவில் நடத்தப்படுகிறது. சாதாரண நாட்களில் காலை 6.00 மணியிலிருந்து இரவு 8.00 மணி வரை திறந்திருக்கும். மேலும் கோயிலில் காலை 5.30 மணிக்கு ஆரத்தி தொடங்குகிறது. கோவில் வளாகத்தில் தோல் அணிகலன்களும், அசைவ உணவுகளும், மதுபானங்களும் கண்டிப்பாக தடை செய்யப்பட்டுள்ளது.
# சண்டி தேவி கோயில், அரித்துவார்

## முக்கியத்துவம்

இக்கோயில் இந்தியாவின் மிகப் பழமையான கோவில்களில் ஒன்றாகும். குறிப்பாக சண்டி சௌதாஸ், நவராத்திரி திருவிழாக்கள், அரித்துவாரில் நடக்கும் கும்பமேளா ஆகியவற்றின் போது, தெய்வங்களின் ஆசீர்வாதத்த்தால் தங்கள் விருப்பங்கள் நிறைவேறுவதாக நம்பி ஆயிரக்கணக்கான பக்தர்கள் கோவிலுக்கு வருகிறார்கள். அரித்துவார் செல்லும் யாத்ரீகர்கள் கட்டாயம் தரிசிக்க வேண்டிய ஆலயம் இது.
# சண்டி தேவி கோயில், அரித்துவார்

## பிற சண்டி தேவி கோவில்கள்

- சண்டி மந்திர், சண்டிகர் . சண்டிகரின் பிரதான தெய்வம் சண்டி தேவி.
- கண்டகி சண்டி, நேபாளத்தின் பொக்காராவிற்கு அருகில் உள்ள கண்டகி, ஒரு சக்தி பீடம்
- மங்கல சண்டிகா, உஜ்ஜைனி, மேற்கு வங்காளம், ஒரு சக்தி பீடம்
- சப்தசரங்கி கோயில், வாணி, மகாராட்டிரம்
- மகாலட்சுமி கோயில், மும்பை, மகாராட்டிரம்
- கெடாவ்டே மகாலட்சுமி தேவி கோவில், மும்பை, மகாராட்டிரம்
- வைஷ்ணவி தேவி கோவில், கட்ரா, ஜம்மு காஷ்மீர்
- கடக் சண்டி கோயில், கட்டக், ஒடிசா .
- அஷ்டதச புஜ மகாலட்சுமி கோவில், கந்தாசிரமம், சேலம், தமிழ்நாடு
- மங்கல சண்டி கோயில், குவகாத்தி, அசாம்
- மங்கல சண்டி கோயில், சண்டிதாலா, மேற்கு வங்காளம் .
# சண்டி தேவி கோயில், அரித்துவார்

## இதனையும் காண்க

- மானசா தேவி கோயில், அரித்துவார்
- மாயா தேவி கோயில், அரித்துவார்
# அன்சூரு

**அன்சூரு** (**Hunsur**) இந்தியாவின் கர்நாடகா மாநிலத்தின் மைசூர் மாவட்டத்தின் அன்சூரு வருவாய் வட்டத்தின் நிர்வாகத் தலைமையிட நகரமும், நகராட்சியும் ஆகும்.
# அன்சூரு

## புவியியல்

கடல் மட்டத்திலிருந்து 792 மீட்டர் (2598 அடி) உயர்த்தில் உள்ள அன்சூரு நகரம் பாகையில் அமைந்துள்ளது. அன்சூரு நகரம், மைசூருக்கு மேற்கே 45 கிலோ மீட்டர் தொலைவில் அமைந்துள்ள்து. அன்சூரு நகரத்தின் பரப்பளவு 11.76 சதுர கிலோ மீட்டர் பரப்பளவு கொண்டது. இது இலட்சுமணன் ஆற்றின் கரையில் அமைந்துள்ளது.
# அன்சூரு

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின் படி, 27 வார்டுகள் கொண்ட அன்சூரு நகராட்சியின் மொத்த மக்கள் தொகை 50,865 ஆகும். மக்கள் தொகையில் ஆண்கள் 25,430 மற்றும் பெண்கள் 25,435 ஆக உள்ளனர். பாலின விகிதம் 1000 ஆண்களுக்கு 1000 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 5680 (11.17 %) ஆகும். சராசரி எழுத்தறிவு ஆகும்.. இதன் மக்கள் தொகையில் இந்துக்கள் 76.09%, இசுலாமியர்கள் 21.72%, கிறித்துவர்கள் 1.70% மற்றும் பிற சமயத்தினர் 0.44% ஆக உள்ளனர்.
# அன்சூரு

## புகழ்பெற்றவர்கள்

- தேவராஜ் அர்ஸ் -கர்நாடகா முன்னாள் முதலமைச்சர்
- அன்சூரு கிருஷ்ணமூர்த்தி - கர்நாடகத் திரைப்பட இயக்குநர்
- கெம்பராஜ் அர்ஸ் - கன்னடத் திரைப்பட நடிகர், இயக்குநர், தயாரிப்பாளர்
# மாயா தேவி கோயில், அரித்துவார்

**மாயா தேவி கோயில்** (*Maya Devi Temple*) என்பது இந்தியாவின் உத்தராகாண்ட மாநிலத்தின் புனித நகரமான அரித்துவாரில் உள்ள மாயா தேவிக்காக அர்ப்பணிக்கப்பட்ட ஒரு இந்து ஆலயமாகும். சதி தேவியின் இதயமும், தொப்புளும் இன்று கோயில் இருக்கும் பகுதியில் விழுந்ததாக நம்பப்படுகிறது. எனவே இது சில நேரங்களில் சக்தி பீடம் என்றும் குறிப்பிடப்படுகிறது.  
மூன்று தலைகளையும், நான்கு கரங்களையும் கொண்ட தெய்வமான இது சக்தியின் அவதாரம் என்று நம்பப்படுகிறது. அரித்துவார் முன்பு 'மாயாபுரி' என்று அழைக்கப்பட்டது. வேண்டுதல்கள் நிறைவேறும் வழிபாட்டுத் தலமாக விளங்கும் இக்கோயில் ஒரு சித்தர் பீடமாகும். அரித்துவாரில் அமைந்துள்ள மூன்று பீடங்களில் இதுவும் ஒன்றாகும். சண்டி தேவி கோயிலும், மானசா தேவி கோயிலும் மற்ற இரண்டு பீடங்களாகும்.
# மாயா தேவி கோயில், அரித்துவார்

## விளக்கம்

இக்கோயில் பதினோராம் நூற்றாண்டைச் சேர்ந்தது. அரித்துவாரில் உள்ள மூன்று பழமையான கோயில்களில் இதுவும் ஒன்று. அவை இன்றும் அப்படியே உள்ளன. மற்ற இரண்டு நாராயண சிலைகளும், பைரவர் கோயிலும் இருக்கிறது. உட்புற சன்னதியில் மையத்தில் மாயா தேவியும், இடதுபுறத்தில் காளியும், வலதுபுறத்தில் காமாக்கியாவின் மூர்த்திகளும் உள்ளன. சக்தியின் வடிவங்களான மற்ற இரண்டு தேவிகளும் உள் சன்னதியில் உள்ளனர். ஹரனின் படித்துறை கிழக்கே அமைந்துள்ள இக்கோயிலை பேருந்துகள், ஆட்டோ ரிக்சாக்கள் மூலம் எளிதில் அடையலாம். அரித்துவாருக்கு செல்லும் பக்தர்கள் கட்டாயம் பார்க்க வேண்டிய இடமாக இது கருதப்படுகிறது.  
குறிப்பாக நவராத்திரியின் போதும், அரித்துவார் கும்பமேளாவின் போதும் இந்த கோவிலுக்கு நாட்டின் பல்வேறு பகுதிகளில் இருந்து ஏராளமான பக்தர்கள் வருகை தருகின்றனர்.
# மாயா தேவி கோயில், அரித்துவார்

## இதனையும் காண்க

- மானசா தேவி கோயில், அரித்துவார்
- சண்டி தேவி கோயில், அரித்துவார்
# உலு சிலாங்கூர் மாவட்டம்

**உலு சிலாங்கூர் மாவட்டம்** என்பது (மலாய்: *Daerah Hulu Selangor*; ஆங்கிலம்: *Hulu Selangor District*; சீனம்: 乌鲁雪兰莪县) மலேசியா, சிலாங்கூர் மாநிலத்தில் உள்ள ஒரு மாவட்டம்.  
இந்த மாவட்டத்திற்கு வடக்கில் பேராக் மாநிலம்; கிழக்கில் பகாங் மாநிலம்; வட மேற்கில் சபாக் பெர்ணம் மாவட்டம்; தென் மேற்கில் கோலா சிலாங்கூர் மாவட்டம்; & கோம்பாக் மாவட்டம் ஆகிய மாவட்டங்கள் உள்ளன.  
உலு சிலாங்கூர் மாவட்டத்தின் முக்கிய நகரங்கள்: செரண்டா; பத்தாங்காலி; கோலா குபு பாரு. இந்த மாவட்டத்தின் முக்கிய நகரம் கோலா குபு பாரு ஆகும்.  
சிலாங்கூர் ஆறு இந்த மாவட்டத்தில் தான் உற்பத்தியாகிறது. எனவே இந்த மாவட்டத்திற்கும் அந்த நதியின் பெயரே வைக்கப்பட்டு உள்ளது.
# உலு சிலாங்கூர் மாவட்டம்

## நிர்வாகப் பகுதிகள்

உலு சிலாங்கூர் மாவட்டம், உலு சிலாங்கூர் நகராட்சி மன்றத்தால் நிர்வாகம் செய்யப் படுகிறது.
# உலு சிலாங்கூர் மாவட்டம்

## நிர்வாகப் பகுதிகள்

### உலு சிலாங்கூர் மாவட்டத்தில் உள்ள முக்கிம்கள்

1. பத்தாங்காலி *(Batang Kali)*
1. பூலோ தெலுர் *(Buloh Telor)*
1. அம்பாங் பெச்சா *(Ampang Pechah)*
1. உலு பெர்ணம் *(Ulu Bernam)*
1. களும்பாங் *(Kalumpang)*
1. கெர்லிங் *(Kerling)*
1. கோலா குபு பாரு *(Kuala Kubu Bharu)*
1. பெரெதாக் *(Peretak)*
1. ராசா (உலு சிலாங்கூர்) *(Rasa)*
1. செரண்டா *(Serendah)*
1. சுங்கை குமுட் *(Sungai Gumut)*
1. சுங்கை திங்கி *(Sungai Tinggi)*
1. புக்கிட் பெருந்தோங் *(Bukit Beruntung)*
1. புக்கிட் செந்தோசா *(Bukit Sentosa)*
1. கம்போங் தீமா எஸ்.கே.சி. *(Kg Timah SKC)*
1. சுங்கை புவாயா *(Sungai Buaya)*
1. லெம்பா பெரிங்கின் *(Lembah Beringin)*
1. உலு யாம் *(Ulu Yam)*
1. உலு யாம் பாரு *(Ulu Yam Baharu)*
# உலு சிலாங்கூர் மாவட்டம்

## மக்கள் தொகையியல்

மலேசியப் புள்ளியியல் துறை 2010-ஆம் ஆண்டு மக்கள் தொகை கணக்கெடுப்பின் அடிப்படையில் வழங்கிய புள்ளிவிவரங்கள்:  
| உலு சிலாங்கூரில் உள்ள இனக்குழுக்கள் (2010) |  |  |
| --- | --- | --- |
| மலாய்க்காரர்கள் | 133,080 | 70.1% |
| சீனர்கள் | 23,498 | 12.4% |
| இந்தியர்கள் | 32,459 | 17.1% |
| இதர இனத்தவர் | 9,698 | 0.4% |
# உலு சிலாங்கூர் மாவட்டம்

## மலேசிய நாடாளுமன்றம்

மலேசிய நாடாளுமன்றத்தின் மக்களவையில் (டேவான் ராக்யாட்) உலு சிலாங்கூர் மாவட்டத்தின் நாடாளுமன்றத் தொகுதிகள். 2018-ஆம் ஆண்டு பொதுத் தேர்தல் முடிவுகள்.  
| நாடாளுமன்றம் | தொகுதி | உறுப்பினர் | கட்சி |
| --- | --- | --- | --- |
# உலு சிலாங்கூர் மாவட்டம்

## சிலாங்கூர் மாநிலச் சட்டமன்றம்

சிலாங்கூர் மாநிலச் சட்டமன்றத்தில் உலு சிலாங்கூர் மாவட்டத்தின் பிரதிநிதிகள்; 2018-ஆம் ஆண்டு; மலேசியாவின் தேர்தல் ஆணையம் *(Suruhanjaya Pilihan Raya Malaysia - Election Commission of Malaysia)* வெளியிட்ட பொதுத் தேர்தல் முடிவுகள்.  
| நாடாளுமன்றம் | மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- | --- |
# செமாவ் தீவு

**செமாவ் தீவு** (*Semau*), என்பது *பெசமாவ்* மற்றும் *பாசர் பெசாவ்* என்று அழைக்கப்படும் ஓர் தீவு ஆகும். இது இந்தோனேசியாவின் சிறு சுண்டாத் தீவுகளைச் சார்ந்தது ஆகும். இது குபாங் துறைமுகத்திலிருந்து 20 மைல் தொலைவில் அமைந்துள்ளது. செமாவ் தீவில் வசிப்பவர்கள் கெலாங் மக்கள் என்றும் இவர்கள் குப்படங் பகுதியினர் ஆவர். கடலில் மூழ்குதல், நீச்சல் மற்றும் பிற நீர் விளையாட்டுகள் இத்தீவில் பிரபலமான பொழுதுபோக்கு அம்சங்களாகும். இத்தீவு விடுமுறையின் போது சுற்றுலாவிற்குச் சிறந்த பகுதியாகப் பயன்படுத்தப்படுகிறது.
# திமோர் மாங்குயில்

**திமோர் மாங்குயில்** *(ஓரியோலசு மெலனோடிசு)* என்பது முற்கால மாங்குயில் பறவைக் குடும்பத்தினைச் சார்ந்த சிற்றினமாகும். இது ஓர் அகணிய உயிரியாகும். இது சிறு சுண்டாத் தீவுகள், திமோர், ரோட்டி மற்றும் செமாவ் தீவு தீவுகளில் காணப்படுகின்றது. இதன் இயற்கை வாழிடம் மிதவெப்பமண்டல அல்லது வெப்பமண்டல உலர் காடுகள் மற்றும் மிதவெப்பமண்டல அல்லது வெப்பமண்டல சதுப்புநில காடுகள் ஆகும்.
# திமோர் மாங்குயில்

## வகைப்பாட்டியல்

அட்டாரோ தீவுகளில் காணப்படும் வெட்டர் மாங்குயில் (*ஓ. பின்ஞ்சி*) முதலில் ஒரு தனி சிற்றினமாக விவரிக்கப்பட்டது. பின்னர் ஒரு துணையினமாக மறுவகைப்படுத்தப்பட்டது. இருப்பினும், பன்னாட்டுப் பறவையில் குழுவின் உலகப் பறவைகள் பட்டியலில் மிக சமீபத்திய திருத்தங்கள் மூலம் இதனைத் தனித்துவமான சிற்றினமாக அறிவிக்கப்பட்டுள்ளது. இரண்டு சிற்றினங்களும் முன்பு **ஆலிவ்-பழுப்பு மாங்குயில்** என ஒன்றாக வகைப்படுத்தப்பட்டன.
# இருமப் பன்முகி

இருமம் ஒரு எண்முகியாகும்.]]  
வடிவவியலில் ஒவ்வொரு பன்முகிக்கும் ஒரு இரும வடிவம் உண்டு. **இருமப் பன்முகத்திண்மங்கள்** அல்லது **இருமப் பன்முகிகள்** (*dual polyhedron*, பன்மை: *dual polyhedra*) இரண்டில் ஒன்றன் உச்சிகளுக்கு ஒத்தவையாக மற்றதன் முகங்கள் இருக்கும். மேலும் ஒன்றன் உச்சிகளின் சோடிகளை இணைக்கும் விளிம்புகளுக்கு ஒத்ததாக மற்றதன் முகங்களின் சோடிகளுக்கு இடையிலுள்ள விளிம்புகள் இருக்கும். இரும வடிவங்கள் கருத்தியலானவை; எல்லா இருமங்களும் வடிவவியல் பன்முகிகளாக இருப்பதில்லை. ஒரு பன்முகியின் இருமத்தின் இருமம் அதே பன்முகியாக இருக்கும்.  
இருமத்தன்மை ஒரு பன்முகியின் சமச்சீர்மையைப் பாதுகாக்கும். இதனால் ஒரு குறிப்பிட்ட சமச்சீர்மை தொகுதியிலுள்ள பன்முகிகளின் இருமங்கள் அதே சமச்சீர்மை தொகுதியைச் சேர்ந்ததாகவே இருக்கும். எடுத்துக்காட்டாக ஒழுங்கு பன்முகிகளான பிளேட்டோவின் சீர்திண்மங்களும் கெப்ளர்-பாயின்சாட்டு சீர்திண்மங்களும் இருமங்களாக இருக்கும். ஒழுங்கு நான்முகி, தனக்குத்தானே இருமம் (தன்-இருமம்) ஆகும்.  
சில ஒழுங்குப் பன்முகிகளின் இருமங்கள் கீழே தரப்பட்டுள்ளன:
- நான்முகி தன்-இருமம் கொண்டது. அதாவது தனக்குத்தானே இருமமாக இருக்கும்.
- கனசதுரமும் எண்முகியும் ஒன்றுக்கொன்று இருமங்கள்.
- இருபதுமுகியும் பன்னிருமுகியும் ஒன்றுக்கொன்று இருமங்கள்.
- சிறு நாள்மீன் பன்னிருமுகியும் பெரு பன்னிருமுகியும் ஒன்றுக்கொன்று இருமங்கள்
- பெரு நாள்மீன் பன்னிருமுகியும் பெரு இருபதுமுகியும் ஒன்றுக்கொன்று இருமங்கள்.  
ஒரு பன்முகியின் இசுலாபிலிக் குறியீடு {n, m} எனில், அதன் இருமப் பன்முகியின் இசுலாபிலிக் குறியீடு {m, n}.  
=
# ஐசோபியூட்டைல் அசிட்டேட்டு

**ஐசோபியூட்டைல் அசிட்டேட்டு** (*Isobutyl acetate*) என்பது C<sub>6</sub>H<sub>12</sub>O<sub>2</sub> என்ற மூலக்கூற்று வாய்ப்பாட்டால் குறிக்கப்படும் ஒரு கரிமச் சேர்மமாகும். 2-மெத்தில்புரோபைல் எத்தனோயேட்டு அல்லது β- மெத்தில்புரோபைல் அசிட்டேட்டு என்ற பெயர்களாலும் இச்சேர்மம் அழைக்கப்படுகிறது. ஐசோபியூட்டனாலுடன் அசிட்டிக் அமிலத்தைச் சேர்த்து எசுத்தராக்கல் வினைக்கு உட்படுத்துவதன் மூலமாக ஐசோபியூட்டைல் அசிட்டேட்டு தயாரிக்கப்படுகிறது. ஒரு பொது கரைப்பானாக கருதப்படும் இது அரக்கு மற்றும் நைட்ரோசெல்லுலோசு போன்றவற்றுக்கு கரைப்பானாகப் பயன்படுத்தப்படுகிறது. பல எசுத்தர்களைப் போலவே குறைந்த செறிவுகளில் பழம் அல்லது மலர் வாசனையைக் கொண்டுள்ளது. ராசுபெர்ரி, பேரிக்காய் மற்றும் பிற தாவரங்களில் இயற்கையாகவே ஐசோபியூட்டைல் அசிட்டேட்டு காணப்படுகிறது. அதிக செறிவு கொண்ட இச்சேர்மம் விரும்பத்தக்காத துர்நாற்றம் கொண்டதாகும். குமட்டல், தலைச்சுற்றல் மற்றும் தலைவலி, மன அழுத்தம் போன்ற மத்திய நரம்பு மண்டலத்தின் பாதிப்புகளை ஏற்படுத்தலாம்.  
ஐசோபியூட்டைல் அசிடேட்டு தயாரிப்பதற்கான பொதுவான முறை பிசர் எசுத்தராக்கல் வினையாகும். முன்னோடி சேர்மங்களான ஐசோபியூட்டைல் ஆல்ககால் மற்றும் அசிட்டிக் அமிலம் ஆகியவை வலிமையான அமிலத்தின் முன்னிலையில் சூடேற்றப்படுகின்றன.  
ஐசோபியூட்டைல் அசிடேட்டிற்கு மூன்று மாற்றியன்கள் உள்ளன: என்-பியூட்டைல் அசிடேட்டு மூவிணைய-பியூட்டைல் அசிடேட்டு மற்றும் ஈரிணைய-பியூட்டைல் அசிடேட்டு போன்றவையும் பொதுவான கரைப்பான்களாக உள்ளன.
# கிருஷ்ணகுமார் பாலசுப்பிரமணியன்

**கிருஷ்ணகுமார் பாலசுப்பிரமணியன்** (*Krishnakumar Balasubramanian*) என்பவர் ஒரு இந்திய திரைப்பட மற்றும் நாடக நடிகர் ஆவார். இவர் தி லிட்டில் தியேட்டர் (இந்தியா) நாடகக்குழுவின் நடிப்பு இயக்குநர் ஆவார். இவர் தி லிட்டில் தியேட்டருக்காக (இந்தியா) பல மேடை நாடகங்களுக்கு திரைக்கதை எழுதி இயக்கியுள்ளார். அதாவது 2011 இல் கிறிஸ்துமஸ் பாண்டோமைம்கள் 'ஆலிஸ் இன் ஐலேண்ட்' மற்றும் 2012 இல் 'தி ஃப்ரீ மஸ்கடியர்ஸ்', 2010 இல் 2 மியூசிகல்ஸ் 'அடிடா' மற்றும் 'கப்சா - ஃபுல்லி லோடட்' இளம் பார்வையாளர்களுக்கான சர்வதேச நாடக விழாவுக்காக 2012 'லிட்டில் ஃபெஸ்டிவல்' போன்றவற்றுக்கு திரைக்கதை எழுதியுள்ளார். மேலும் இவர் பல ஆண்டு அனுபவமுள்ள கடின உழைப்பு கொண்ட நடிகர்களில் ஒருவராகக் கருதப்படுகிறார்.  
இவர் 2018 அக்டோபரில் ரித்தேஷ் பத்ரா இயக்கிய ஒரு குறும்படத்தில் நடித்துள்ளார்  
மகாத்மா காந்தியின் 150வது பிறந்தநாள் விழாவான ‘சாந்தி சூத்ரா’ விழாவில் கலாசேத்ரா அறக்கட்டளையின் நாட்டிய நாடக தயாரிப்பின் நாடக இயக்குநராகப் பணியாற்றினார்.  
2020 நவம்பரில் வெளியான சூர்யா நடித்த 'சூரரைப் போற்று' படத்தில் இவர் கேப்டன் சைதன்யா ராவ் 'சே'வாக நடித்தார்.
# கிருஷ்ணகுமார் பாலசுப்பிரமணியன்

## தொழில்

இவர் நடிகர் பிரகாஷ் ராஜுடன் *காதலாகி* என்ற முழு நீள திரைப்படத்தில் முக்கிய வேடத்தில் நடித்தார். இது 2010 மே மாதத்தில் வெளியானது. இவர் 2012 திசம்பரில் தன் 26 வயதில் ரன்பீர் கபூர் மற்றும் விராட் கோலியுடன் 'இந்தியா டுடே ' யின் 37வது ஆண்டு இதழில், நாளைய 37 இந்தியர்களில் ஒருவராக இடம்பெற்றார்  
இவர் உலக பொருளாதார மன்றத்தின் (2012) முன்முயற்சியான உலக பொருளாதார மன்றத்தின் உறுப்பினராக இருந்தார்.  
கே. கே. என்று அழைக்கப்படும் கிருஷ்ணகுமார் பாலசுப்பிரமணியன், சூரரைப் போற்று படத்தில் கேப்டன் சே (அ) சைதன்யா ராவாக நடித்தார், தெலுங்கு பதிப்பிலும் அதே பாத்திரத்தை ஏற்றிருந்தார்.  
கார்த்திக் நரேன் இயக்கத்தில் தனுஷ் நடிக்கும் படத்தில் அவர் நடிப்பதாக அறிவிக்கப்பட்டது.
# கிருஷ்ணகுமார் பாலசுப்பிரமணியன்

## திரைப்படவியல்

| 2010 | *காதலாகி* | தியாகு | தமிழில் அறிமுகம் |
| --- | --- | --- | --- |
| 2020 | *புத்தம் புது காலை* | அருண் கிருஷ்ணன் | கதைக்கோவையில் *இளமை இதோ இதோ* பகுதியில் |
| *சூரரைப் போற்று* | சைதன்யா 'சே' ராவ் |  |  |
| 2021 | பெயரிடப்படாத கார்த்திக் நரேன் படம் | } |  |
# மனோரமா மொகபத்ரா

பிபூதி பட்நாயக்குடன் மனோரமா மொகபத்ரா, 2 டிசம்பர் 2012]]  
**மனோரமா மொகபத்ரா** (**Manorama Mohapatra)** இந்தியாவைச் சேர்ந்த ஓர் எழுத்தாளர் ஆவார். கவிஞர் மற்றும் பத்திரிகை ஆசிரியராகவும் இவர் முதன்மையாக ஒடியா மொழியில் இயங்கி வருகிறார். இவர் நாவல்கள் மற்றும் கவிதைகள் அடங்கிய நாற்பது புத்தகங்களை எழுதியுள்ளார். மேலும் *தி சமாச்சு என்ற ஒடியா செய்தித்தாளை வெளியிட்டும் வருகிறார்.* 1984 ஆம் ஆண்டில் ஒடிசா மாநிலத்தின் மிக உயர்ந்த இலக்கிய விருதான ஒடிசா சாகித்ய அகாடமி விருது உட்பட பல இலக்கிய விருதுகளைப் பெற்றுள்ளார். ஒடிசா மாநிலத்தின் இலக்கிய அமைப்பான ஒடிசா மாநில சாகித்ய அகாடமியின் தலைவராகத் தேர்ந்தெடுக்கப்பட்ட முதல் பெண்மணி என்ற சிறப்பும் இவருக்கு உண்டு.
# மனோரமா மொகபத்ரா

## வாழ்க்கை

மொகபத்ரா 1934 ஆம் ஆண்டு இந்தியாவின் ஒடிசா மாநிலத்தில் பிறந்தார். இவரது தந்தை ராதாநாத் ராத், ஒடியா மொழி நாளிதழான *தி சமாச்சின்* ஆசிரியராக இருந்தார். ஒடிசாவில் உள்ள ராவென்சா பல்கலைக்கழகத்தில் மொகபத்ரா பொருளாதாரத்தில் இளங்கலைக் கல்வி பயின்றார். பொருளாதாரப் பாடமும் கற்பித்தார். 2021 ஆம் ஆண்டு செப்டம்பர் மாதம் 18 ஆம் தேதியன்று மொகபத்ரா இறந்தார். இவரது இறுதிச் சடங்கு அரசு மரியாதையுடன் செய்யப்பட்டது.
# மனோரமா மொகபத்ரா

## தொழில்

*தனது தந்தையால் வெளியிடப்பட்டு வந்த தி சமாச்சு* என்ற தினசரி செய்தித்தாளின் கட்டுரையாளராக மொகபத்ரா தனது வாழ்க்கையைத் தொடங்கினார். அரசியல் மற்றும் சமகால பிரச்சினைகள் குறித்து எழுதினார். பின்னர் இவர் அச்செய்தித்தாளின் ஆசிரியரானார். 1960 ஆம் ஆண்டில் மொகபத்ரா தனது முதல் கவிதைப் புத்தகமான யு*வார் செயுந்தி உத்தேவை வெளியிட்டார்,* இந்நூல் பெண்களுக்கு அதிகாரம் அளிக்கும் கருப்பொருளில் கவனம் செலுத்தியது. இவர் நாவல்கள் மற்றும் கவிதைகள் உட்பட நாற்பது புத்தகங்களை எழுதியுள்ளார். முதன்மையாக ஒடியா மொழியில் எழுதிய இவர் பெங்காலியிலும். *அர்த்தநாரீசுவர*, *பைதேகி விசார்யிதா*, *சங்கதிர் சம்கிதா*, சக்தி ரூபேண சன்சுதிடா, ரூபம் ரூபம் பிரதிரூபம், சம்ருதி சந்தன் ,* *சமய்'' புருசா மற்றும் இசுமிருதிர் நைமிசாரண்யா ஆகியவை சில குறிப்பிடத்தக்க படைப்புகள் ஆகும். இவர் ஒரு சொற்பொழிவாளராகவும் பொதுவில் நிகழ்த்தினார். 1982 முதல் 1990 வரை, உத்கல் சாகித்ய சமாச்சு என்ற இலக்கியச் சங்கத்தின் தலைவராகவும், 1991 முதல் 1994 வரை, ஒடிசா சாகித்ய அகாடமியின் மாநில இலக்கியச் சங்கத்தின் முதல் பெண் தலைவராகவும் இவர் தேர்ந்தெடுக்கப்பட்டார். பெண்களுக்கு அதிகாரம் அளிப்பது, சமகாலப் பிரச்சினைகளைக் கையாள்வது மற்றும் பெண்களின் உரிமைகள் தொடர்பான அரசியல் ஆகிய கருப்பொருள்களில் மொகபத்ராவின் எழுத்து கவனம் செலுத்தியது.
# மனோரமா மொகபத்ரா

## தொழில்

### விருதுகள்

மொகபத்ரா தனது தொழில் வாழ்க்கையில் பல இலக்கிய விருதுகளை வென்றார். கீழ்கண்டவைகள் இதில் அடங்கும் :  
- 1984 - ஒடிசா சாகித்ய அகாடமி விருது
- 1988 - சோவியத் நேரு விருது
- 1990 - இந்தியாவின் விமர்சகர்கள் வட்ட விருது
- 1991 - ஈசுவர் சந்திர வித்யாசாகர் சம்மான்
- 1994 - ரூபம்பரா விருது
- 2013 - சரளா சம்மன்
- உத்கல் சாகித்ய சமாச்சு விருது
- கங்காதர் மெகர் சம்மான்
- சாகித்ய பிரவீணா விருது
- சுசரிதா விருது
# மனோரமா மொகபத்ரா

## நூல் பட்டியல்

மொகபத்ராவின் குறிப்பிடத்தக்க படைப்புகளில் இயூவார் செயுந்தி உதே (1960) (கவிதை), பேண்டு காரரா கபத் (சிறுகதைகள்), அத்துடன் அர்த்தநாரீசுவரா, பைதேகி விசர்சிதா, சங்கதிர் சம்கிதா, சக்தி ரூபேண சன்சுதிதா, ரூபம் ரூபம் பிரதிரூபம், இசும்ருதி சந்தன், சமய் புருசா, இசுமிரிதிர் நைமிசாரண்யா, 151 கவிதைகள், பெங்காலியில் அருப் ஆலோ, யே பிருத்வி சர்சச்சுயா, மற்றும் உத்தர நிருத்தரா.
# தி மேட்ரிக்சு ரெசுரெக்சன்சு

**தி மேட்ரிக்சு ரெசுரெக்சன்சு** என்பது 2021 ஆம் ஆண்டு வெளியாகவுள்ள அமெரிக்க நாட்டு அறிவியல் புனைகதை அதிரடித் திரைப்படம் ஆகும். இந்த திரைப்படத்தை வில்லேஜ் ரோட்ஷோ பிக்சர்சு மற்றும் வீனசு காஸ்டினா புரொடக்சன்சு ஆகிய நிறுவனங்கள் தயாரிக்க, வார்னர் புரோஸ். பிக்சர்ஸ் என்ற நிறுவனம் விநியோகம் செய்கிறது. இது 2003 ஆம் ஆண்டு வெளியான தி மேட்ரிக்சு ரெவொலுஷன் என்ற படத்தின் தொடர்ச்சியான நான்காவது படம் ஆகும்.  
இந்த திரைப்படத்தை லானா வச்சோவ்ஸ்கி என்பவர் இயக்க, கீயானு ரீவ்ஸ், கேரி-அன்னே மோசு, யாஹ்யா அப்துல்-மதின் II, ஜெசிகா கேன்விக், ஜொனாதன் கிராஃப், நீல் பாட்ரிக் ஹாரிஸ், பிரியங்கா சோப்ரா, கிறிஸ்டினா ரிச்சி மற்றும் ஜடா பிங்கெட் சிமித் போன்ற பலர் நடித்துள்ளார்கள்.  
இந்த திரைப்படத்தின் படப்பிடிப்பு பிப்ரவரி 2020 இல் தொடங்கியது, ஆனால் அடுத்த மாதம் கோவிட்-19 பெருந்தொற்று நோயால் நிறுத்தப்பட்டது. இயக்குநர் வச்சோவ்ஸ்கி இந்த திட்டத்தை நிறுத்திவிட்டு படத்தை முடிக்காமல் விட்டுவிடலாம் என்று கூறினார். ஆனால் இந்த திரைப்படத்தில் நடித்த நடிகர்கள் அதை முடிக்க வேண்டும் என்று வற்புறுத்தினர். அதைத்தொடர்ந்து ஆகஸ்ட் 2020 இல் படப்பிடிப்பு மீண்டும் தொடங்கியது, மூன்று மாதங்களுக்குப் பிறகு முடிந்தது. தி மேட்ரிக்சு ரெசுரெக்சன்சு படம் சான் பிரான்சிஸ்கோவில் திசம்பர் 18, 2021 இல் வெளியாவுள்ளது. அத்துடன் திசம்பர் 22, 2021 இல் உலகளவில் வெளியாவுள்ளது.
# பி. ஆர். செல்வநாயகம்

**பிரின்சிலி ராஜேந்திரன் செல்வநாயகம்** (*Princely Rajendran Selvanayagam*, பிறப்பு: 10, ஆகத்து, 1936) என்பவர் ஒரு இலங்கைத் தமிழ் அரசியல்வாதியும் நாடாளுமன்ற உறுப்பினரும் ஆவார்.  
செல்வநாயகம் 1970 இலங்கை நாடாளுமன்றத் தேர்தலில் மட்டக்களப்பில் சுயேட்சை வேட்பாளராக நின்றார். இரண்டாவது இடத்தைப் பெற்று மட்டக்களப்புக்கான இரண்டாவது உறுப்பினராக நாடாளுமன்றத்தில் நுழைந்தார். 1977 நாடாளுமன்றத் தேர்தலில் ஐந்தாவது இடத்தைப் பெற்று மீண்டும் தேர்ந்தெடுக்கப்படாமல் போனார்.
# காசுமீர ஈப்பிடிப்பான்

**காசுமீர ஈப்பிடிப்பான்** (*Kashmir flycatcher*)*(பைசெடுலா சூப்ருப்ரா)* என்பது பழைய உலக ஈப்பிடிப்பான் குடும்பத்தின் குருவிச் சிற்றினம் ஆகும். ஒரு காலத்தில் இதனை செம்மார்பு ஈப்பிடிப்பானின் (*பைசெடுலா பர்வா)* துணையினமாகக் கருதினர்.  
இது இந்தியத் துணைக்கண்டத்தின் காஷ்மீர் பகுதியில் வடமேற்கு இமயமலையில் இனப்பெருக்கம் செய்யும் பூச்சி உண்ணும் இனமாகும். இது குளிர்காலத்தில் இலங்கையின் மைய மலைப்பகுதிக்கும் இந்தியாவில் மேற்குத் தொடர்ச்சி மலைக்கும் வலசைப்போகின்றது. .
, தமிழ்நாடு, இந்தியா]]
காசுமீர ஈப்பிடிப்பான் அடர்ந்த அடிமரங்கள் கொண்ட இலையுதிர் காடுகளில் இனப்பெருக்கம் செய்து, மரத்தின் துளையில் கூடு கட்டுகிறது. பெண் பறவை முட்டைகளை அடைகாக்கின்றன. பொதுவாக இவை 3 முதல் 5 முட்டை வரை இடுகிறது. பொதுவாக 750 மீட்டருக்கு உயரத்திற்கு மேல் உள்ள தோட்டங்கள், தேயிலைத் தோட்டங்கள், காடுகளின் விளிம்புகள் மற்றும் வனப்பகுதிகளில் உள்ள திறந்தவெளிப் பகுதிகளில் குளிர்காலத்தில் வலசைப் போகின்றது.  
பெரும்பாலான பறவைகள் செப்டம்பரில் இனப்பெருக்கம் செய்யும் இடங்களை விட்டு வெளியேறி, அக்டோபரில் இலங்கைக்கு வந்து, மார்ச் மாத இறுதியில் மீண்டும் புறப்பட்டுச் செல்லும். நுவரெலியாவில் உள்ள விக்டோரியா பூங்கா இந்த அரிய வகைகளைப் பார்க்கச் சிறந்த இடங்களில் ஒன்றாகும்.  
இந்த இனம் 13 செ. மீ. நீளம் வரை வளரக்கூடியது. இதன் உருவம் சிறிய சிவப்பு-மார்பக ஈப்பிடிப்பானை ஒத்திருக்கிறது. ஆண், சாம்பல்-பழுப்பு நிற முதுகு, ஆரஞ்சு-சிவப்பு தொண்டை, மார்பகம் மற்றும் பக்கவாட்டுகள், தொண்டை மற்றும் மார்பகத்தின் மீது கறுப்பு விளிம்புடன் காணப்படும். பெண் மற்றும் முதல்-குளிர்காலப் பறவைகளின் மேல்பகுதிகள் சற்று பழுப்பு நிறமாக இருக்கும். மேலும் கீழ்ப்பகுதியின் சிவப்பு நிறமானது இளஞ்சிவப்பு நிறத்தில் உள்ளது.  
செந்தொண்டை ஈப்பிடிப்பானின் ஆண், *பைசெடுலா அல்பிசில்லா*, சிவப்பு-ஆரஞ்சு நிறத் தொண்டை மற்றும் மார்பக பகுதியினை, கருப்பு நிற விளிம்பு இல்லாமல் உள்ளது.  
இதனுடைய ஓசை குறுகிய மெல்லிசையாக *ஸ்வீட்-ஈட் ஸ்வீட்-ஈட்-டிட்-ஹீ*, மற்றும் இதனுடைய அழைப்பு கீச்குரலில் *சக்* என அமைந்துள்ளது.  
இதனுடைய எண்ணிக்கை குறைந்து வருவதாலும், இனப்பெருக்க பரம்பல் குறைவாக இருப்பதாலும் இது அபாயத்திற்குரியசிற்றினமாக உள்ளது. வணிக நோக்கில் மரங்கள் வெட்டியெடுக்கப்படுவதால், விவசாயம் மற்றும் கால்நடை மேய்ச்சல் காரணமாக இதனுடைய வாழிடம் துண்டுதுண்டுகளாகப் பிரிக்கப்பட்டுள்ளது. இதனுடைய எண்ணிக்கை தற்பொழுது 2,500 முதல் 10,000 வரை இருக்கலாம் என்று கருதப்படுகிறது.
# பேயல்மாரி

**பேயல்மாரி** (*Peyalmari*) என்பது இந்திய ஒன்றியம், தமிழ்நாட்டின், தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643643. இது மாங்கரை ஊராட்சிக்கு உட்பட்டது.
# பேயல்மாரி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 23 கிலோமீட்டர் தொலைவிலும், பென்னாகரத்தில் இருந்து 4 கிலோமீட்டர் தொலைவிலும் உள்ளது.
# பேயல்மாரி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 1,873, மொத்த மக்கள் தொகைகள் 7,676,. இதில் 3,978 ஆண்களும், 3,698 பெண்களும் அடங்குவர்.
# பேயல்மாரி

## ஊரில் உள்ள கோயில்கள்

- பேயல்மாரி பட்டாளம்மன் கோயில்
- பேயல் மாரி சிவலிங்க சாமி கோயில்
- பேயல் மாரி மாரியம்மன் கோயில்
# மரகத ஈப்பிடிப்பான்

**மரகத ஈப்பிடிப்பான்** (*Sapphire flycatcher*)(*பைசெடுலா சப்பைரா*) என்பது பழைய உலக ஈப்பிடிப்பான் குடும்பத்தினைச் சார்ந்த பறவை சிற்றினம் ஆகும்.  
இது வங்காளதேசம், பூட்டான், சீனா, இந்தியா, லாவோஸ், மியான்மர், நேபாளம், தாய்லாந்து மற்றும் வியட்நாம் ஆகிய நாடுகளில் காணப்படுகிறது .  
இதன் இயற்கை வாழிடமாக மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும் .  
, இந்தியா]]
# புதுப்பட்டி

**புதுப்பட்டி** (*Pudupatti*) என்பது இந்திய ஒன்றியம், தமிழ்நாட்டின், தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643652. இது மஞ்சநாயக்கனஅள்ளி ஊராட்சிக்கு உட்பட்டது.
# புதுப்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 30 கிலோமீட்டர் தொலைவிலும், பென்னாகரத்தில் இருந்து 12.8 கிலோமீட்டர் தொலைவிலும் உள்ளது.
# புதுப்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 993, மொத்த மக்கள் தொகை 4,043 ஆகும். இதில் 2,120 ஆண்களும் 1,923 பெண்களும் அடங்குவர்.
# 4-வினைல்பீனால்

**4-வினைல்பீனால்** (*4-Vinylphenol*) என்பது C<sub>8</sub>H<sub>8</sub>O என்ற மூலக்கூற்று வாய்ப்பாட்டால் குறிக்கப்படும் ஒரு கரிமச் சேர்மமாகும். பீனாலிக் சேர்மமான இது மதுபான வகைகளில் காணப்படுகிறது. பிரெட்டனோமைசசு என்ற நுரைமம் வகை நொதி மூலம் 4-வினைல்பீனால் உற்பத்தி செய்யப்படுகிறது. அதிக அடர்த்தியை அடையும்போது 4-வினைல்பீனால் மதுவின் வாசனையை விரும்பத்தகாத மருந்து போன்ற அடர்நெடியுடையதாக மாற்றும். மதுவில் காணப்படும் அந்தோசயனிடின் போன்ற மற்ற மூலக்கூறுகளுடன் வினைபுரிந்து 4-வினைல்பீனால் புதிய வேதிப்பொருள்களை உருவாக்கும். வெண்மை நிற மதுவகைகளில் 4-வினைல்பீனால் லிட்டருக்கு 70-1150 மைக்ரோகிராம் என்ற அதிக அளவிலும் வினைல்குவாயாகால் லிட்டருக்கு 10-490 மைக்ரோகிராம் அளவிலும் காணப்படுகின்றன. சிவப்பு நிற மதுவகைகளில் தொடர்புடைய எத்தில் பீனால்களே காணப்படுகின்றன.
# 4-வினைல்பீனால்

## தயாரிப்பு மற்றும் வினைகள்

முன்னோடிச் சேர்மமான பாரா-குமாரிக் அமிலத்திலிருந்து 4-வினைல்பீனால் உற்பத்தி செய்யப்படுகிறது. பாரா-குமாரிக் அமிலத்தை பிரெட்டனோமைசசு நுரைமம் சின்னமேட்டு டிகார்பாக்சிலேசு நொதியின் உதவியால் 4-வினைல்பீனாலாக மாற்றுகிறது. வினைல் பீனால் ரிடக்டேசு என்ற நொதி 4-வினைல்பீனாலை மேலும் 4-எத்தில் பீனாலாக ஒடுக்குகிறது. குமாரிக் அமிலம் சில சமயங்களில் நுண்ணுயிரியல் ஊடகங்களில் சேர்க்கப்பட்டு வாசனை மூலம் பிரட்டனோமைசசின் இருப்பின் நேர்மறையான அடையாளத்தை செயல்படுத்துகிறது.
# கோலா சிலாங்கூர் மாவட்டம்

**கோலா சிலாங்கூர் மாவட்டம்** என்பது (மலாய்: *Daerah Kuala Selangor*; ஆங்கிலம்: *Kuala Selangor District*; சீனம்: 瓜拉雪兰莪县) மலேசியா, சிலாங்கூர் மாநிலத்தில் உள்ள ஒரு மாவட்டம்.  
இந்த மாவட்டத்திற்கு வடக்கில் சபாக் பெர்ணம் மாவட்டம்; மேற்கில் உலு சிலாங்கூர் மாவட்டம்; & கோம்பாக் மாவட்டம்; தென் மேற்கில் பெட்டாலிங் மாவட்டம்; தெற்கில் கிள்ளான் மாவட்டம்; ஆகிய மாவட்டங்கள் உள்ளன.  
கோலா சிலாங்கூர் மாவட்டத்தின் முக்கிய நகரங்கள்: தஞ்சோங் காராங்; கோலா சிலாங்கூர். இந்த மாவட்டத்தின் முக்கிய நகரம் கோலா சிலாங்கூர் ஆகும்.  
இந்த மாவட்டத்தைக் **கோலா சிலாங்கூர் பிரிவு**; **தஞ்சோங் காராங் பிரிவு**; என இரு பிரிவுகளாக சிலாங்கூர் ஆறு பிரிக்கின்றது. சிலாங்கூர் ஆறு இந்த மாவட்டத்தை ஊடுருவிச் செல்வதால் அந்த ஆற்றின் பெயரே கோலா சிலாங்கூர் நகரத்திற்கும் மாவட்டத்திற்கும் வைக்கப்பட்டு உள்ளது.
# கோலா சிலாங்கூர் மாவட்டம்

## நிர்வாகப் பகுதிகள்

கோலா சிலாங்கூர் மாவட்டம், கோலா சிலாங்கூர் நகராட்சி மன்றத்தால் நிர்வாகம் செய்யப் படுகிறது.
# கோலா சிலாங்கூர் மாவட்டம்

## நிர்வாகப் பகுதிகள்

### கோலா சிலாங்கூர் மாவட்டத்தில் உள்ள முக்கிம்கள்

1. அப்பி அப்பி *(Api-Api)*
1. பெஸ்தாரி ஜெயா *(Bestari Jaya)*
1. உஜோங் பெர்மாத்தாங் *(Hujong Permatang)*
1. உலு திங்கி *(Hulu Tinggi)*
1. ஈஜோக் *(Ijok)*
1. ஜெராம் (கோலா சிலாங்கூர்) *(Jeram)*
1. கோலா சிலாங்கூர் *(Kuala Selangor)*
1. பாசாங்கான் *(Pasangan)*
1. தஞ்சோங் காராங் *(Tanjung Karang)*
# கோலா சிலாங்கூர் மாவட்டம்

## மலேசிய நாடாளுமன்றம்

### 2018-ஆம் ஆண்டு பொதுத் தேர்தல்

மலேசிய நாடாளுமன்றத்தின் மக்களவையில் (டேவான் ராக்யாட்) கோலா சிலாங்கூர் மாவட்டத்தின் நாடாளுமன்றத் தொகுதிகள். 2018-ஆம் ஆண்டு பொதுத் தேர்தல் முடிவுகள்.  
2018 மார்ச் 30-ஆம் தேதி நடந்த பொதுத் தேர்தலில் சுங்கை பூலோ நாடாளுமன்றத் தொகுயில் சிவராசா ராசையா என்பவர் பாக்காத்தான் ஹரப்பான் (பி.கே.ஆர்) கட்சியின் சார்பில் போட்டியிட்டு வெற்றி பெற்றார்.  
இந்தத் தொகுதியில் மலாய்க்காரர்கள் 65.33%. சீனர்கள் 21.64%. இந்தியர்கள் 10.72%
இதர இனத்தவர் 2.32%.  
90,707 வாக்காளர்கள் கொண்ட இந்தத் தொகுதியில் 77,951 வாக்காளர்கள் வாக்கு அளித்தனர். 26,634 வாக்குப் பெரும்பான்மையில் சிவராசா ராசையா வெற்றி பெற்றார்.  
| நாடாளுமன்றம் | தொகுதி | உறுப்பினர் | கட்சி |
| --- | --- | --- | --- |
# கோலா சிலாங்கூர் மாவட்டம்

## சிலாங்கூர் மாநிலச் சட்டமன்றம்

### 2018-ஆம் ஆண்டு பொதுத் தேர்தல்

சிலாங்கூர் மாநிலச் சட்டமன்றத்தில் கோலா சிலாங்கூர் மாவட்டத்தின் பிரதிநிதிகள்; 2018-ஆம் ஆண்டு; மலேசியாவின் தேர்தல் ஆணையம் *(Suruhanjaya Pilihan Raya Malaysia - Election Commission of Malaysia)* வெளியிட்ட பொதுத் தேர்தல் முடிவுகள்.  
| நாடாளுமன்றம் | மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- | --- |
# கோலா சிலாங்கூர் மாவட்டம்

## சிலாங்கூர் மாநிலத்தில் உள்ள மாவட்டங்கள்

- **கோம்பாக் மாவட்டம்**
- **உலு லங்காட் மாவட்டம்**
- **உலு சிலாங்கூர் மாவட்டம்**
- **கிள்ளான் மாவட்டம்**
- **கோலா லங்காட் மாவட்டம்**
- **கோலா சிலாங்கூர் மாவட்டம்**
- **பெட்டாலிங் மாவட்டம்**
- **சபாக் பெர்ணம் மாவட்டம்**
- **சிப்பாங் மாவட்டம்**
# கோலா சிலாங்கூர் மாவட்டம்

## கோலா சிலாங்கூர் மாவட்டத்தில் உள்ள தமிழ்ப்பள்ளிகள்

கோலா சிலாங்கூர் மாவட்டத்தில் 17 தமிழ்ப்பள்ளிகள் உள்ளன. 1,676 மாணவர்கள் பயில்கிறார்கள். 221 ஆசிரியர்கள் பணியாற்றுகிறார்கள். மலேசியாவில் அதிகமான தமிழ்ப்பள்ளிகள் உள்ள மாநிலங்களில் இந்த மாநிலமும் ஒன்றாகும்.  
| BBD3048 | பெஸ்தாரி ஜெயா
<small>(பத்தாங் பெர்ஜுந்தை)</small> | SJK(T) Bestari Jaya | **பெஸ்தாரி ஜெயா தமிழ்ப்பள்ளி** | 45600 | பெஸ்தாரி ஜெயா | 495 | 39 |  |
| --- | --- | --- | --- | --- | --- | --- | --- | --- |
| BBD3049 | ஜெராம் | SJK(T) Ldg Braunston | **பிராவுண்ஸ்டன் தோட்டத் தமிழ்ப்பள்ளி** | 45800 | ஜெராம் | 90 | 14 |  |
| BBD3051 | புக்கிட் செராக்கா தோட்டம் | SJK(T) Ldg Bukit Cheraka | **புக்கிட் செராக்கா தோட்டத் தமிழ்ப்பள்ளி** | 45800 | ஜெராம் | 119 | 15 |  |
| BBD3052 | புக்கிட் ஈஜோக் தோட்டம் | SJK(T) Ldg Bkt Ijok
<small>(மூடப்பட்டு விட்டது. 2021-க்குள் சுங்கை பீலேக், சிப்பாங் பகுதிக்கு இடம் பெயர்கிறது)</small></small> | **புக்கிட் ஈஜோக் தோட்டத் தமிழ்ப்பள்ளி** | 45800 | ஜெராம் | * | * |  |
| BBD3055 | சுங்கை பூலோ
<small>*Bandar Seri Coalfields*</small> | SJK(T) Ldg Coalfields | **கோல்பீல்ஸ் தோட்டத் தமிழ்ப்பள்ளி** | 47000 | சுங்கை பூலோ | 100 | 11 |  |
| BBD3056 | சுங்கை பூரோங்
செகிஞ்சான்
*Sekinchan* | SJK(T) Ghandiji Sekinchan | **காந்திஜி தமிழ்ப்பள்ளி செகிஞ்சான்** | 45400 | பந்திங் | 22 | 7 |  |
| BBD3057 | ஹோப்புள் தோட்டம் | SJK(T) Ldg Hopeful | **ஹோப்புள் தோட்டத் தமிழ்ப்பள்ளி** | 45600 | பெஸ்தாரி ஜெயா | 17 | 7 |  |
| BBD3058 | கம்போங் பாரு தோட்டம் | SJK(T) Ldg Kg Baru | **கம்போங் பாரு தோட்டத் தமிழ்ப்பள்ளி** | 45000 | கோலா சிலாங்கூர் | 19 | 7 |  |
| BBD3060 | சுங்கை தெராப் தோட்டம் | SJK(T) Ladang Sungai Terap | **சுங்கை தெராப் தோட்டத் தமிழ்ப்பள்ளி** | 45000 | கோலா சிலாங்கூர் | 46 | 10 |  |
| BBD3061 | கோலா சிலாங்கூர் தோட்டம் | SJK(T) Ldg Kuala Selangor | **கோலா சிலாங்கூர் தோட்டத் தமிழ்ப்பள்ளி** | 45700 | புக்கிட் ரோத்தான் | 62 | 11 |  |
| BBD3064 | கோலா சிலாங்கூர் | SJK(T) Ldg Raja Musa | **ராஜா மூசா தோட்டத் தமிழ்ப்பள்ளி** | 45000 | கோலா சிலாங்கூர் | 36 | 10 |  |
| BBD3065 | புக்கிட் ரோத்தான் | SJK(T) Bukit Rotan Baru | **புக்கிட் ரோத்தான் பாரு தமிழ்ப்பள்ளி** | 45700 | புக்கிட் ரோத்தான் | 40 | 10 |  |
| BBD3066 | புக்கிட் பெலிம்பிங்
*Bukit Belimbing* | SJK(T) Ldg Riverside | **ரீவர்சைட் தோட்டத் தமிழ்ப்பள்ளி** | 45000 | கோலா சிலாங்கூர் | 50 | 10 |  |
| BBD3068 | சிலாங்கூர் ரீவர் தோட்டம் | SJK(T) Ldg Selangor River | **சிலாங்கூர் ரீவர் தோட்டத் தமிழ்ப்பள்ளி** | 45700 | புக்கிட் ரோத்தான் | 87 | 13 |  |
| BBD3069 | சுங்கை பூலோ தோட்டம் | SJK(T) Ldg Sg Buloh | **சுங்கை பூலோ தோட்டத் தமிழ்ப்பள்ளி** | 45700 | கோலா சிலாங்கூர் | 29 | 7 |  |
| BBD3071 | சுங்குரும்பை தோட்டம் | SJK(T) Ldg Sg Rambai | **சுங்குரும்பை தோட்டத் தமிழ்ப்பள்ளி** | 45600 | பெஸ்தாரி ஜெயா | 46 | 11 |  |
| BBD3072 | துவான் மீ தோட்டம் | SJK(T) Ladang Tuan Mee | **துவான் மீ தோட்டத் தமிழ்ப்பள்ளி** | 47000 | சுங்கை பூலோ | 57 | 11 |  |
| BBD3073 | கோலா சிலாங்கூர் | SJK(T) Vageesar | **வகீசர் தமிழ்ப்பள்ளி** | 45000 | கோலா சிலாங்கூர் | 361 | 28 | } |
# கிளினோடாரசசு

***கிளினோடாரசசு*** (*Clinotarsus*) என்பது இரானிடே பேரினத்தினைச் சார்ந்த தவளைச் சிற்றினமாகும். இந்த சிற்றினம் இந்தியா மற்றும் தென்கிழக்காசியாவில் காணப்படுகின்றது.
# கிளினோடாரசசு

## சிற்றினங்கள்

*கிளினோடாரசசு* பேரினத்தில் மூன்று சிற்றினங்கள் அங்கீகரிக்கப்பட்டுள்ளன:  
| *கிளினோடாரசசு அல்டிகோலா* <small>(பவுலேஞ்சர், 1882)</small> | அசாம் மலைத் தவளை, அன்னாண்டேலின் தவளை, கூரான தலை தவளை, வெளிர் பழுப்பு நிற நீரோடை தவளை, மலைத் தவளை, புள்ளி மூக்கு தவளை | மேகாலயா மற்றும் வடகிழக்கு இந்தியா (அசாம், மேகாலயா, மிசோரம், நாகாலாந்து, திரிபுரா மற்றும் மேற்கு வங்காளம்) வங்காளதேசம் வடபகுதி வரை |
| --- | --- | --- |
| *கிளினோடாரசசு கர்டிப்சு* <small>(ஜெர்டன், 1853)</small> | இரு நிற தவளை அல்லது மலபார் தவளை | இந்தியாவின் மேற்குத் தொடர்ச்சி மலைகள் |
| *கிளினோடாரசசு பெனிலோப்* <small>க்ரோஸ்ஜீன் *மற்றும் பலர்*, 2015</small> | வெளிர் பழுப்பு நிற நீரோடை தவளை | தீபகற்ப தாய்லாந்து மத்திய கச்சானா புரி மாகாணத்திலிருந்து தெற்கே தராங் மாகாணம் வரை |
# இலங்கையின் நீண்ட வால் மூஞ்சுறு

**இலங்கையின் நீண்ட வால் மூஞ்சுறு** (*Sri Lankan long-tailed shrew*)(*குரோசிடுரா மையா*) என்பது சொரிசிடே குடும்பத்தில் உள்ள பாலூட்டி சிற்றினமாகும். இது இலங்கையில் மட்டும் காணப்படும் அகணிய உயிரி ஆகும். இலங்கையில் சிங்கள மொழியில் ශ්රී ලංකා කුනු හික් මීයා என அறியப்படுகிறது. வாழிட இழப்பு பெரும் அச்சுறுத்தலாக உள்ளது.
# இலங்கையின் நீண்ட வால் மூஞ்சுறு

## விளக்கம்

தலை மற்றும் உடல் நீளம் 7 முதல் 8.5 செ. மீ. வரையும், வாலின் நீளம் 9 முதல் 10 செ. மீ. வரையும் இருக்கும். முடியின் அடிப்பகுதி சாம்பல் நிறத்துடன் மேலே பழுப்பு நிறமாகவும், கீழே சற்று இலகுவாகவும் இருக்கும். வால் பழுப்பு நிறமானது, உடலை விட நீளமானது.
# சோ. செல்வநாயகம்

பேராசிரியர் **சோமசுந்தரம் செல்வநாயகம்** (28 மே 1932 &#x2013; 23 மே 1979) என்பவர் இலங்கைத் தமிழ் புவியியலாளர், கல்வியாளர் மற்றும் யாழ்ப்பாணப் பல்கலைக்கழகத்தில் புவியியல் துறையின் தலைவர் ஆவார்.
# சோ. செல்வநாயகம்

## ஆரம்ப கால வாழ்க்கை

செல்வநாயகம் 1932. மே. 28 அன்று பிறந்தார். யாழ்ப்பாணம் இந்துக் கல்லூரியிலும் கொழும்பு சாகிரா கல்லூரியிலும் கல்வி பயின்றார். இவர் 1953 இல் பேராதனை இலங்கைப் பல்கலைக்கழகத்தில் சேர்ந்தார், 1957 இல் புவியியலில் இளங்கலை ஹானர்ஸ் பட்டம் பெற்றார். பின்னர் அவர் 1951 இல் பேராதனை இலங்கைப் பல்கலைக்கழகத்தில் உதவி விரிவுரையாளராகச் சேர்ந்தார். இவர் 1961 அக்டோபரில் இலண்டன் பொருளியல் பள்ளியில் (எல்.எஸ்.இ) முதுகலை படிப்பிற்காக சேர்ந்து எம்ஏ பட்டம் பெற்றார். இவர் இலங்கைப் பல்கலைக்கழகத்தில் (யாழ்ப்பாண வளாகம்) புவியியல் துறையின் தலைவராக நியமிக்கப்பட்ட பின்னர் 1977 ஆகத்தில் அகமது பெல்லோவை விட்டு வெளியேறினார். அவர் மே 1979 23 அன்று இறந்தார்
# அந்தோணி செல்வநாயகம்

**அந்தோணி செல்வநாயகம்** (*Antony Selvanayagam*) என்பவர் மலேசியாவின் பினாங்கு மறைமாவட்டத்தின் அருட்தந்தையர் ஆவார். கோலாலம்பூரின் 2வது பேராயராக கோலாலம்பூர் உயர்மறைமாவட்டத்திற்கு இவரது முன்னோடி பிசப் அந்தோனி சோட்டர் பெர்னாண்டஸ் இடமாற்றம் செய்யப்பட்ட பின்னர் இவர் பினாங்கின் 4வது பிசப்பாக போப் இரண்டாம் ஜான் பால் அவர்களால் தேர்ந்தெடுக்கப்பட்டார். 1980-1983 வரை, இவர் கோலாலம்பூர் மறைமாவட்டத்தில் துணை ஆயராக இருந்தார். முதுமை காரணமாக 2012 இல் ஓய்வு பெற்றார், இவருக்குப் பிறகு எம்.எஸ்.ஜி.ஆர். பினாங்கின் புதிய பிஷப்பாக செபாஸ்டியன் பிரான்சிஸ் நியமிக்கப்பட்டார். இவர் தேவாலயத்தின் எக்குமெனிசம் மற்றும் சமயங்களுக்கு இடையேயான விவகாரங்களுக்கான ஆணையத்தின் தலைவராக பணியாற்றினார்.
# தேவானந்த பரலி

**தேவானந்த பரலி** (அசாமிய மொழி: দেৱানন্দ ভৰালি ,1883-1972) என்பவர் அசாமைச் சேர்ந்த ஒரு முன்னோடி மொழியியலாளர், எழுத்தாளர், மொழிபெயர்ப்பாளர், நாடக ஆசிரியர் ஆவார். இவர் *மிரி* என்ற புனைபெயரைப் பயன்படுத்தி பல கட்டுரைகளையும் எழுதியுள்ளார். இவர் 1883 சூனில் அசாமின் சிவசாகர் மாவட்டத்தில் இஷானந்த பரலிக்கு மகனாகப் பிறந்தார்.
# தேவானந்த பரலி

## இலக்கிய வாழ்க்கை

பரலியின் படைப்புகள் ஆங்கிலம் மற்றும் அசாமி ஆகிய இரண்டு மொழிகளிலும் உள்ளன. அவரது முக்கிய படைப்புகளில் சில:  
- *ஆசாமிய பாஷர் மௌலிக் பிகார் அரு சாஹித்யோர் சினகி* (অসমীয়া ভাষাৰ মৌলিক বিচাৰ আৰু সাহিত্যৰ চিনাকি), 1912 ல் வெளியிடப்பட்டது,
- Assamese Grammar in English (1902),
- A Study of the Phonology and Vocabulary of Assamese Language (1960).
- சினா லூயிடேயா பாரே, பாரே (1972)  
இவர் "உஷா", "பன்ஹி" போன்ற அசாமிய இதழ்களில் தொடர்ந்து எழுதுபவர். சேக்ஸ்பியரின் "மக்பத்" நூலை முதன்முதலாக அசாமிய மொழியில் மொழிபெயர்த்தார்.  
பரலியின் நாடகப் படைப்புகள் பின்வருமாறு:  
- பீமதர்பா (ভীমদৰ্প), மக்பத்தின் சுருக்கப்பட்ட மொழிபெயர்ப்பு 1910 இல் வெளியிடப்பட்டது.
- ஸ்ரீமான்டோ சங்கர் (শ্্ীমন্তশর) (1944)
- பிஹு (বিহু)
# உச்சி வடிவம் (வடிவவியல்)

வடிவவியலில் ஒரு பன்முகி அல்லது பல்பரப்பின் ஒரு மூலையைச் சிறிது சீவிய பின்பு கிடைக்கும் வெட்டுமுகம் அதன் **உச்சி வடிவம்** (*vertex figure*) என்றழைக்கப்படும்.
# உச்சி வடிவம் (வடிவவியல்)

## வரையறை

ஒரு பன்முகியின் ஏதாவது ஒரு மூலை அல்லது உச்சியை எடுத்துக்கொண்டு, அந்த உச்சியோடு இணைந்துள்ள விளிம்புகள் ஒவ்வொன்றின் மீதும் ஏதாவது ஒரு இடத்தில் ஒரு புள்ளியைக் குறித்துக்கொள்ள வேண்டும். அப்புள்ளிகளில், அடுத்தடுத்து உள்ள புள்ளிகளை இணைத்து அந்த உச்சி அமைந்துள்ள முகங்களின் மீது கோடுகளை வரைய வேண்டும். இக்கோடுகள் ஒரு பல்கோணமாக இருக்கும். இந்தப் பல்கோணம் தான் எடுத்துக்கொண்ட உச்சிக்கான "உச்சி வடிவம்" ஆகும்.  
சூழலைப் பொறுத்து நுட்பமுறையான வரையறைகள் மாறுபடலாம்.
# உச்சி வடிவம் (வடிவவியல்)

## வரையறை

### தட்டையான சீவல்துண்டாக

ஒரு பன்முகியின் ஒரு உச்சியில் இணையும் எல்லா விளிம்புகளின் வழியாக, ஒரு துண்டுப்பகுதியைச் சீவி எடுத்தபின்பு அவ்விடத்தில் தோன்றும் பன்முகியின் வெட்டுமுக மேற்பரப்பு, உச்சி வடிவம் ஆகும். இந்தப் பொதுவான வரையறை உச்சி வடிவத்தை எளிதாகப் புரிந்துகொள்ள உதவுகிறது. வெவ்வேறு கணிதவியலாளர்களைப் பொறுத்து உச்சி வடிவத்தின் வரையறை இட வேறுபாடு பெறும். வென்னிங்கர் (2003) மற்றும் கோஎக்சுட்டர் (1948) இருவரும் உச்சியிலிருந்து ஓரலகு தொலைவில் துண்டுகளை வெட்டும் முறையைப் பின்பற்றினர். டோர்மான் லூக் வழிமுறையில், உச்சியில் இணையும் விளிம்புகளின் நடுப்புள்ளிகள் வழியாகத் துண்டுப்பகுதி சீவியெடுக்கப்படுகிறது. சிலர் உச்சியில் இணையும் விளிம்புகளின் பிற முனைகளின் வழியாகத் துண்டுப்பகுதியை வெட்டியெடுக்கும் முறையைப் பின்பற்றுகின்றனர்.  
ஒழுங்கற்றப் பன்முகிகளுக்கு, ஒரு உச்சியில் இணையும் எல்லா விளிம்புகளிலும் சமதூரத்தில் அமையும் புள்ளிகள் வழியாக வெட்டியெடுக்கக் கிடைக்கும் உச்சி வடிவமானது, ஒரு தளத்தில் அமையாத ஒன்றாக இருக்கலாம். குவிவுப் பன்முகிகளுக்கு குறிப்பிட்ட உச்சியைப் பன்முகியின் பிற உச்சிகளிலிருந்து பிரிக்கும் ஏதாவது ஒரு தளத்தின் வழியாக வெட்டுவதுமூலம் உச்சி வடிவம் பெறப்படுகிறது. எந்தப் பரிமாணத்திலும் அமையும் குவிவுப் பல்பரப்புகளின் உச்சி வடிவம் பெறுவதற்கு இந்த வழிமுறையைப் பொதுமைப்படுத்தலாம். ஆனால் குவிவற்றப் பன்முகிகளுக்கு, ஒரு உச்சியில் இணையும் எல்லா முகங்களையும் வெட்டக்கூடியதான தளம் இல்லாமலும் இருக்கலாம்.
# உச்சி வடிவம் (வடிவவியல்)

## வரையறை

### கோளப் பல்கோணமாக

ஒரு பன்முகியின் ஒரு உச்சியை மையமாகக் கொண்டு, அந்த உச்சியில் இணையும் விளிம்புகளையும் முகங்களையும் மட்டும் வெட்டக்கூடிய அளவில் சிறியதான ஒரு கோளத்தைக் கொண்டு வெட்டுவதன் மூலம் கணிதவியலாளர் குரோம்வெல் (1999) உச்சி வடிவத்தை உருவாக்கினார். இதனை, பன்முகியின் ஒரு உச்சியை மையமாகக் கொண்டு அங்கு ஒரு சிறுபகுதியை கோளவெட்டாகக் குடைந்தெடுப்பதாகப் புரிந்துகொள்ளலாம். இந்த முறையில் கிடைக்கும் உச்சி வடிவமானது கோளப் பல்கோணமாக இருக்கும். இந்த முறையில் கிடைக்கும் உச்சிவடிவம் நிலையானது; ஆனால் தளத்தைக்கொண்டு வெட்டும் முறையில், தளம் அமையும் கோணத்தைப் பொறுத்து உச்சிவடிவத்தின் வடிவங்கள் வெவ்வேறாக அமையும். மேலும் கோள வெட்டுமுறை குவிவற்றப் பன்முகிகளுக்கும் ஏற்றதாக இருக்கும்.
# உச்சி வடிவம் (வடிவவியல்)

## வரையறை

### இணைப்பு உச்சிகளின் கணமாக

பெரும்பாலும், குறிப்பிட்ட உச்சியுடன் விளிம்புகள் மூலம் இணைக்கப்பட்ட பிற உச்சிகளின் வரிசை கணமாக உச்சி வடிவம் எடுத்துக்கொள்ளப்படுகிறது (எ.கா. இசுக்கில்லிங்கு 1975)
# உச்சி வடிவம் (வடிவவியல்)

## பொதுப் பண்புகள்

- *n*-பல்பரப்பின் உச்சிவடிவம், ஒரு (*n*−1)-பல்பரப்பாக இருக்கும். எடுத்துக்காட்டாக, ஒரு பன்முகியின் உச்சி வடிவம் பல்கோணமாகவும் ஒரு 4-பல்பரப்பின் உச்சிவடிவம் ஒரு பன்முகியாகவும் இருக்கும்.
- பொதுவாக, உச்சி வடிவமானது தளவடிவமாக மட்டும் இருக்க வேண்டியதில்லை.
- குவிவற்ற பன்முகிகளின் உச்சி வடிவங்களும் குவிவற்றவையாக இருக்கலாம். எடுத்துக்காட்டாக, சீர் பல்பரப்புகள் தங்களது முகங்கள், உச்சி வடிவங்களை நாள்மீன் பல்கோணிகளாகக் கொண்டிருக்கலாம்.
# உச்சி வடிவம் (வடிவவியல்)

## பொதுப் பண்புகள்

### சமகோண வடிவங்கள்

சீர் பல்பரப்புகளுக்கும் சமகோண பல்பரப்புகளுக்கும் உச்சி வடிவங்கள் முக்கியத்துவம் வாய்ந்தவை. ஏனென்றால் ஒரு உச்சி வடிவத்தைக் கொண்டு, முழு பல்பரப்பையும் வரையறுக்கக் கூடும். ஒழுங்கு முகங்கள் கொண்ட பன்முகிகளுக்கு, குறிப்பிட்ட உச்சியில் இணையும் முகங்களை வரிசைப்படுத்துவதன் மூலம் ஒரு உச்சி வடிவத்தைக் குறிக்கலாம். எடுத்துக்காட்டாக, 3.4.4.4 என்பது ஒரு முக்கோணமும் நான்கு சதுரங்களும் இணையும் உச்சியைக் குறிக்கும்.
# உச்சி வடிவம் (வடிவவியல்)

## வரையும்முறை

### அடுத்தமையும் உச்சிகளைக் கொண்டு வரைதல்

பல்பரப்பின் ஒரு உச்சிக்கான உச்சி வடிவத்தைப் பின்வரும் கூற்றுகளைக் கொண்டு வரையலாம்:
- உச்சி வடிவத்தின் ஒவ்வொரு உச்சியும் மூல பல்பரப்பரப்பின் ஒரு உச்சியாக இருக்கும்.
- உச்சி வடிவத்தின் ஒவ்வொரு விளிம்பும் மூல பல்பரப்பின் இரு ஒன்றுவிட்ட உச்சிகளை அதன் முகத்தின் மேல் அல்லது உள்ளே இணைக்கும்.
- உச்சி வடிவத்தின் ஒவ்வொரு முகமும் மூல *n*-பல்பரப்பின் (*n* > 3) சிற்றறையின் மீது அல்லது உள்ளே இருக்கும்.
- ... இவ்வாறு உயர் பரிமாண பல்பரப்புகளின் கூறுகளுக்கு ஏற்றவாறு இக்கூற்றுகள் தொடரும்.
# உச்சி வடிவம் (வடிவவியல்)

## வரையும்முறை

### டோர்மன் லூக் வரைமுறை

ஒரு சீர் பன்முகியின் இருமப் பன்முகியின் முகத்தை, மூலப் பன்முகியின் உச்சி வடிவத்தைப் பயன்படுத்தி டோர்மன் லூக் வரைமுறையில் காணலாம்.
# உச்சி வடிவம் (வடிவவியல்)

## வரையும்முறை

### ஒழுங்கு பல்பரப்புகள்

அல்லது நாள்மீன் பல்கோணி {5/2}.]]
ஒழுங்கு பல்பரப்பை அதன் இசுலாபிலிக் குறியீட்டைக் கொண்டு குறிக்கலாம். அப் பல்பரப்பின் சிற்றறையையும் உச்சி வடிவத்தையும் எளிதாக இக்குறியீட்டிலிருந்து பெறமுடியும்.  
ஒரு பல்பரப்பின் இசுலாபிலிக் குறியீடு {*a*,*b*,*c*,...,*y*,*z*} எனில் அதன் சிற்றறைகளின் இசுலாலிபிக் குறியீடு {*a*,*b*,*c*,...,*y*} ஆகவும், உச்சி வடிவத்தின் குறியீடு {*b*,*c*,...,*y*,*z*} ஆகவும் இருக்கும்.
1. {*p*,*q*} -ஒழுங்கு பன்முகியின் உச்சி வடிவம் {*q*}, அதாவது *q*-கோணம் (*q* பக்கங்களுடைய பல்கோணம்).
1. எடுத்துக்காட்டாக கனசதுரம் {4,3} இன் உச்சி வடிவம் ஒரு முக்கோணம் {3}.
1. ஒழுங்கு 4-பல்பரப்பு {*p*,*q*,*r*} இன் உச்சி வடிவம் {*q*,*r*}.
1. எடுத்துக்காட்டாக ஒரு மீகனசதுரம் {4,3,3} இன் உச்சி வடிவம் ஒரு ஒழுங்கு நான்முகி {3,3}.
# அசுதிரகான் கானரசு

**அசுதிரகான் கானரசு** என்பது தங்க நாடோடிக் கூட்டம் சிதறுண்ட போது உருவான ஒரு தாதர் அரசு ஆகும். இது 15 மற்றும் 16ஆம் நூற்றாண்டுகளில் அமைந்திருந்தது. தற்போது உருசியாவில் உள்ள நகரான அசுதிரகானை சுற்றியுள்ள பகுதிகளில் வோல்கா ஆற்றின் வாய்ப்பகுதியில் அமைந்திருந்தது. இந்த கானரசின் கான்கள், செங்கிஸ் கானின் பேரனும் சூச்சியின் 13வது மகனுமாகிய தோகா தெமூரின் வழித்தோன்றல்கள் என தங்களைக் கூறினர்.
# அசுதிரகான் கானரசு

## ஆதாரங்கள்

- Henry Hoyle Howorth (1880) *History of the Mongols*, part 2, pp. 349–362.
- Allen J. Frank (2009) *Cambridge History of Inner Asia*, pp. 253–255.
# 2021 நாகாலாந்து கொலைகள்

4 திசம்பர் 2021 அன்று, 21 பாராசூட் சிறப்புப் படைகளின் ஒரு பிரிவும், இந்தியாவின் சிறப்புப் படைகளும், இந்திய ஒன்றியம் நாகாலாந்தில் உள்ள மோன் மாவட்டத்தின் ஓட்டிங் கிராமத்திற்கு அருகே தவறுதலாக ஆறு அப்பாவி பொதுமக்களைக் கொன்றது. இதன் எதிரொலியாக அடுத்தடுத்து ஏற்பட்ட வன்முறை போராட்டங்களில் ஒரு இராணு வீரர் கோல்லப்பட மேலும் 8 பொதுமக்கள் கொல்லப்பட்டனர். ஆயுதப்படை சிறப்பு அதிகாரச் சட்டத்தை (AFSPA) திரும்பப் பெறவேண்டும் என்று பலர் அழைப்பு விடுத்தனர். இந்தக் கொலைகள் பரவலாகக் கண்டிக்கப்பட்டன.
# 2021 நாகாலாந்து கொலைகள்

## பின்னணி

நாகாலாந்து நீண்ட காலமாக இனப்போராட்ட அரசியலால் சூழப்பட்டுள்ளது. பெரும்பாலும் ஆயுதமேந்திய கிளர்ச்சியாக பரவியுள்ளது. மேலும் ஆயுதப்படைகளும் அதிகமாக குவிக்கப்பட்டுள்ளன. இந்திய அரசாங்கம் அப்பகுதியில் உள்ள வளங்களை கொள்ளையடிப்பதாகவும், அங்கு வாழும் மக்களின் வாழ்வை மேம்படுத்த ஒன்றும் செய்யவில்லை என்றும் குற்றம் சாட்டப்படுகிறது. 1958 ஆம் ஆண்டில், இந்திய நாடாளுமன்றம் ஆயுதப்படைகள் (சிறப்பு அதிகாரங்கள்) சட்டத்தை இயற்றியது. இது ஆயுதப்படைகளுக்கு கணிசமான அதிகாரங்களை வழங்கியது. இந்தச் சட்டத்தை கேடயமாக பயன்படுத்தி இந்திய இராணுவம் குடிமைச் சமூகத்தில் சட்டத்திற்குப் புறம்பான கொலைகள், கற்பழிப்பு உள்ளிட்ட மனித உரிமை மீறல்களில் ஈடுபடுவதாக குற்றம் சாட்டப்பட்டுள்ளது. இத் தாக்குதலில் ஆறு அப்பாவி தொழிலாளர்கள் இறந்தனர், இருவர் பலத்த காயமடைந்தனர். ஆரம்பகட்ட விசாரணையில் நாகாலாந்து காவல்துறை இந்த இரண்டு கூற்றுகளையும் நிராகரித்தது.
# 2021 நாகாலாந்து கொலைகள்

## பின்னணி

### உடல்கள் மீட்பு

இறந்த உடல்களை தார்ப்பாய்களில் சுற்றி எடுத்துக் கொண்டு படையினர் செல்ல முயன்றபோது, நிகழ்விடத்துக்கு அக்கம் பக்கத்தினர் வந்தனர். அதையடுத்து, மீண்டும் வன்முறை வெடித்தது. இறந்த உடல்களைப் படையினர் தங்கள் முகாம்களுக்கு கொண்டு செல்ல முயன்றதாகவும், உடல்களை ஒப்படைக்க மறுத்து மோதலுக்கு வழிவகுத்ததாகவும் கிராம மக்கள் குற்றம் சாட்டினர். 12 பொதுமக்கள் படுகாயமடைந்தனர், எட்டு பேர் சிறிய காயங்களுக்கு ஆளாகினர். கிராமவாசிகள் அவர்களின் விளக்கத்தை நிராகரித்து, இராணுவம் கண்மூடித்தனமாக துப்பாக்கிச் சூடு நடத்தியதாக குற்றம் சாட்டினர். பாரதிய ஜனதா கட்சியின் (நாகாலாந்து மாநிலத்திலும் இந்தியாவிலும் தற்போது ஆளும் கட்சி) மாவட்டப் பிரிவின் தலைவர் நியாவாங் கொன்யாக் குறிப்பிடுகையில், கட்சிக் கொடியுடன் தனது வாகனம் நின்றிருந்த நிலையிலும் இராணுவம் துப்பாக்கிச் சூடு நடத்தியதாகக் கூறினார்.
# 2021 நாகாலாந்து கொலைகள்

## பின்னணி

### போராட்டங்கள்

5 திசம்பர் 2021 அன்று நாகாலாந்து முழுவதும் பொது மக்களின் போராட்டங்களுக்கு ஏற்பாடு செய்யப்பட்டன. மோன் டவுனில் உள்ள அசாம் ரைபிள்ஸ் ராணுவ முகாமை இருநூறுக்கும் மேற்பட்டோர் தாக்கி நாசப்படுத்தினர். இதில் மேலும் ஒரு குடிமகன் கொல்லப்பட்டார்.
# 2021 நாகாலாந்து கொலைகள்

## பின்விளைவு

அடுத்த நாள், நாகாலாந்து அரசு மோன் மாவட்டத்தில் பொது மக்கள் கூடுவதையும், நடமாடுவதைக் கட்டுப்படுத்தவும் 144வது தடை உத்தரவை விதித்தது. அத்துடன் செல்பேசி இணையம் மற்றும் மொத்த குறுஞ்செய்தி சேவைகளையும் நிறுத்தியது.  
பின்னர் திசம்பர் 5 அன்று மாலை, கோஹிமா மக்கள் 30 நிமிடங்களுக்கு மின்சார நிறுத்தம் செய்து அப்பாவி பொதுமக்களின் மரணத்திற்கு இரங்கல் தெரிவித்தனர்.  
இந்த நிகழ்வு பொதுமக்களின் சீற்றத்தைத் தூண்டியது. ஆயுதப் படைகளின் சிறப்பு அதிகாரச் சட்டத்தை (AFSPA) திரும்பப் பெறவேண்டும் என்று பலர் கோரியதுடன், நிகழ்வுக்கு பரவலாகக் கண்டனம் செய்யப்பட்டது.
# 2021 நாகாலாந்து கொலைகள்

## விசாரணை

திசம்பர் 6 ஆம் தேதி, நாகாலாந்து காவல்துறை 21 பாரா சிறப்புப் படைக்கு எதிராக கொலை<nowiki/>க் குற்றச்சாட்டை முன்வைத்து, முதல் தகவல் அறிக்கையைப் பதிவுசெய்து. ஒரு மாதத்தில் விசாரணையை முடிக்க சிறப்பு புலனாய்வுக் குழு நியமிக்கப்பட்டது. இந்திய தேசிய மனித உரிமைகள் ஆணையம் ஒன்றிய, மாநில அரசுகளுக்கு விளக்கம் கேட்டு கேட்பாணை அனுப்பியது.